9. การจัดการ

9.1 โครงสร้างการจัดการ

โครงสร้างการจัดการของบริษัทฯ ประกอบด้วยคณะกรรมการทั้งหมด 5 ชุด ได้แก่
คณะกรรมการบริษัทฯ คณะกรรมการตรวจสอบ คณะกรรมการบริหาร
คณะกรรมการพิจารณาค่าตอบแทน และคณะผู้บริหาร เพื่อให้สอดคล้องกับหลักการกำกับดูแลกิจการที่ดี
บริษัทฯ มีคณะกรรมการผู้ทรงคุณวุฒิรวมทั้งสิ้น 10 ท่าน โดย 5 ท่านใน 10 ท่าน
มาจากบุคคลภายนอกที่ไม่ได้เป็นผู้บริหาร และ 3 ใน 5 ท่านนี้เป็นกรรมการอิสระ
สำหรับบทบาทและหน้าที่ของคณะกรรมการทั้ง 5 ชุด ที่จะกล่าวถึง มีรายละเอียดต่อไปนี้

 คณะกรรมการบริษัทฯ

ณ สิ้นปี 2547 _ คณะกรรมการของบริษัทฯ มีทั้งหมดจำนวน 10 ท่าน ดังรายนามต่อไปนี้

  นายสมใจนึก เองตระกูล* ประธานกรรมการ

  นายวิชา พูลวรลักษณ์ กรรมการ

นายวีรวัฒน์ องค์วาสิฏฐ์ กรรมการ

  นางภารดี พูลวรลักษณ์ กรรมการ

  นายวัชระ พรรณเชษฐ์ กรรมการ

  นายธนกร ปุลิเวคินท์** กรรมการ

  นายไบรอัน ฮอลล์** กรรมการ

  นายชัย จรุงธนาภิบาล กรรมการอิสระ

  นายวัลลภ ตั้งตรงจิตร กรรมการอิสระ

  นายชิว ไฮ เซียน เฮสเตอร์ อาร์เธอร์ กรรมการอิสระ

* จากการประชุมคณะกรรมการ ครั้งที่ 7/2547 ได้มีกรรมการลาออก 1 ท่าน คือ นางทศพร
อังสุวรังษี และที่ประชุมได้มีมติแต่งตั้ง นายสมใจนึก เองตระกูล
ให้เข้าดำรงตำแหน่งประธานกรรมการ ตั้งแต่วันที่ 1 ตุลาคม 2547

** ณ วันที่ 22 เมษายน 2547 _ ที่ประชุมใหญ่สามัญผู้ถือหุ้น ครั้งที่ 3/2547 ได้มีมติให้แต่งตั้งกรรมการเพิ่มเติมอีก 2 ท่าน เพื่อช่วยบริหารงานของบริษัท ดังรายนามต่อไปนี้

  นายธนกร ปุลิเวคินท์ กรรมการ

  นายไบรอัน ฮอลล์ กรรมการ

 ขอบเขตอำนาจหน้าที่ของคณะกรรมการบริษัทฯ

 1. คณะกรรมการต้องปฏิบัติหน้าที่โดยใช้ความรู้ ความสามารถและประสบการณ์ให้เป็นประโยชน์ต่อการดำเนินธุรกิจของบริษัทให้เป็นไปตามกฎหมาย วัตถุประสงค์ และข้อบังคับของบริษัท ตลอดจนมติที่ประชุมผู้ถือหุ้นด้วยความซื่อสัตย์ สุจริต และระมัดระวังรักษาผลประโยชน์ของบริษัท ตามขอบเขตอำนาจหน้าที่ของคณะกรรมการ และมีอำนาจมอบหมายแต่งตั้งกรรมการจำนวนหนึ่งให้เป็นกรรมการบริหาร เพื่อดำเนินการอย่างหนึ่งอย่างใดหรือหลายอย่าง เว้นแต่อำนาจในการดำเนินการดังต่อไปนี้ จะกระทำได้ก็ต่อเมื่อได้รับอนุมัติจากที่ประชุมผู้ถือหุ้นก่อน ทั้งนี้กำหนดให้รายการที่กรรมการหรือบุคคลที่อาจมีความขัดแย้ง มีส่วนได้เสีย หรืออาจมีความขัดแย้งทางผลประโยชน์อื่นใดกับบริษัทฯ หรือบริษัทย่อย ให้กรรมการซึ่งมีส่วนได้เสียในเรื่องใด ไม่มีสิทธิออกเสียงหรือลงคะแนนในเรื่องนั้น

(ก) เรื่องที่กฎหมายกำหนดให้ต้องได้มติที่ประชุมผู้ถือหุ้น

(ข) การทำรายการที่กรรมการมีส่วนได้เสียและอยู่ในข่ายที่กฎหมาย
หรือข้อกำหนดของตลาดหลักทรัพย์ระบุให้ต้องได้รับอนุมัติจากที่ประชุมผู้ถือหุ้น

และในกรณีดังต่อไปนี้จะต้องได้รับความเห็นชอบจากที่ประชุมคณะกรรมการบริษัทฯ
และที่ประชุมผู้ถือหุ้นด้วยคะแนนเสียงไม่น้อยกว่า 3 ใน 4
ของจำนวนเสียงทั้งหมดของผู้ถือหุ้นที่เข้าประชุมและมีสิทธิออกเสียงลงคะแนน

(ก) การขายหรือโอนกิจการของบริษัททั้งหมดหรือบางส่วนที่สำคัญ

(ข) การซื้อหรือรับโอนกิจการของบริษัทอื่นหรือบริษัทเอกชนมาเป็นของบริษัทฯ

(ค) การทำ แก้ไข หรือเลิกสัญญาเกี่ยวกับการให้เช่ากิจการของบริษัทฯ ทั้งหมดหรือบางส่วนที่สำคัญ
การมอบหมายให้บุคคลอื่นเข้าจัดการธุรกิจของบริษัทฯ
หรือการรวมกิจการกับบุคคลอื่นโดยมีวัตถุประสงค์จะแบ่งกำไรขาดทุนกัน

(ง) การแก้ไขเพิ่มเติมหนังสือบริคณห์สนธิหรือข้อบังคับ

(จ) การเพิ่มทุน การลดทุน การออกหุ้นกู้ การควบหรือเลิกบริษัท

2. มีหน้าที่กำหนดนโยบาย และทิศทางการดำเนินงานของบริษัท
และกำกับดูแลให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผลเพื่อเพิ่มมูลค่าทางเศรษฐกิจสูงสุดให้แก่กิจการและความมั่งคั่งสูงสุดให้แก่ผู้ถือหุ้น

3. กำกับดูแลให้ฝ่ายจัดการดำเนินการตามนโยบายที่กำหนดไว้อย่างมีประสิทธิภาพ
และแจ้งให้ฝ่ายจัดการนำเสนอเรื่องที่มีสาระสำคัญต่อการดำเนินงานของบริษัท
รายการระหว่างบุคคลที่เกี่ยวโยงกันอื่นๆ
ให้พิจารณาโดยเป็นไปตามกฎระเบียบข้อบังคับของสำนักงานกำกับหลักทรัพย์และตลาดหลักทรัพย์แห่งประเทศไทย

4. จัดให้มีระบบการควบคุมภายในและการตรวจสอบภายในที่มีประสิทธิผล
โดยจัดให้มีฝ่ายตรวจสอบและดูแลการปฏิบัติงานภายในเป็นผู้ติดตามและดำเนินการและร่วมประสานงานกับกรรมการตรวจสอบ

5. มีความซื่อสัตย์ สุจริต มีจริยธรรมในการดำเนินธุรกิจ
มีความสนใจในกิจการของบริษัทที่ตนเองเป็นกรรมการอย่างแท้จริง
และมีความตั้งใจที่จะดำเนินธุรกิจอย่างต่อเนื่อง

6. จะต้องมีความรับผิดชอบต่อผู้ถือหุ้นโดยสม่ำเสมอ ดำเนินงานโดยรักษาผลประโยชน์ของผู้ถือหุ้น
มีการเปิดเผยข้อมูลต่อผู้ลงทุนอย่างถูกต้องครบถ้วน มีมาตรฐานและโปร่งใส

 

การประชุมคณะกรรมการ

จากหลักการกำกับดูแลกิจการที่ดี 15 ข้อ ณ สิ้นปี 2547 บริษัทฯ ได้มีการจัดประชุมคณะกรรมการขึ้น
10 ครั้ง โดยแต่ละครั้งจะมีการแจ้งให้กรรมการทุกท่านทราบล่วงหน้าโดยการออกหนังสือเชิญประชุม
และส่งถึงกรรมการแต่ละท่านล่วงหน้าประมาณ 7 วัน
ที่ผ่านมามีรายนามคณะกรรมการที่เข้าร่วมประชุม ดังนี้

  ------------------------- ----------------- ------------------------------
  รายชื่อ                     ตำแหน่ง            การเข้าร่วมประชุม/การประชุมทั้งหมด
                                              (ครั้ง)

  1. นายสมใจนึก เองตระกูล*    ประธานกรรมการ     1/1

  2. นายวิชา พูลวรลักษณ์        กรรมการ           10/10

  3. นายวีรวัฒน์ องค์วาสิฎฐ์      กรรมการ           10/10

  4. นางภารดี พูลวรลักษณ์       กรรมการ           9/10

  5. นายธนกร ปุลิเวคินท์**      กรรมการ           6/7

  6. นายไบรอัน ฮอลล์**        กรรมการ           7/7

  7. ดร.วัชระ พรรณเชษฐ์       กรรมการ           6/10

  8. นายชัย จรุงธนาภิบาล       กรรมการอิสระ       10/10

  9. นายวัลลภ ตั้งตรงจิตร       กรรมการอิสระ       10/10

  10. นายชิว ไฮ เซียน เฮสเตอร์ กรรมการอิสระ       7/10
  อาร์เธอร์                                     
  ------------------------- ----------------- ------------------------------

*ดำรงตำแหน่งประธานกรรมการ ตั้งแต่วันที่ 1 ตุลาคม 2547 ตามมติที่ประชุมคณะกรรมการ ครั้งที่
7/2547

** ดำรงตำแหน่งกรรมการ ตั้งแต่วันที่ 22 เมษายน 2547 _ ตามมติที่ประชุมใหญ่สามัญผู้ถือหุ้น
ครั้งที่ 3/2547

 

คณะกรรมการตรวจสอบ

ณ สิ้นปี 2547 _ บริษัทฯ มีคณะกรรมการตรวจสอบ ซึ่งประกอบด้วยผู้ทรงคุณวุฒิ จำนวน 3 ท่าน ดังรายนามต่อไปนี้

  นายชัย จรุงธนาภิบาล ประธานกรรมการตรวจสอบ

  นายวัลลภ ตั้งตรงจิตร กรรมการตรวจสอบ

  นายชิว ไฮ เซียน เฮสเตอร์ อาร์เธอร์ กรรมการตรวจสอบ

ขอบเขตอำนาจหน้าที่ของกรรมการตรวจสอบ

  1. สอบทานให้บริษัทมีการรายงานทางการเงินที่ถูกต้อง และเพียงพอ

  2. สอบทานให้บริษัทมีระบบการควบคุมภายใน
  และสอบทานระบบตรวจสอบภายในที่เหมาะสมและมีประสิทธิผล

  3. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

  4. พิจารณาคัดเลือกเสนอแต่งตั้ง และเสนอค่าตอบแทนผู้สอบบัญชีของบริษัท

  5.
  พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

  6. จัดทำรายงานการกำกับดูแลกิจการของคณะกรรมการตรวจสอบ
  โดยเปิดเผยไว้ในรายงานประจำปีของบริษัท
  ซึ่งรายงานดังกล่าวต้องลงนามโดยประธานคณะกรรมการตรวจสอบ

  7.
  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

 

 คณะกรรมการบริหาร

ณ สิ้นปี _2547 บริษัทฯ มีคณะกรรมการบริหาร ทั้งหมดจำนวน 3ท่าน ดังรายนามต่อไปนี้

  นายวิชา พูลวรลักษณ์ ประธานกรรมการบริหาร

  นายวีรวัฒน์ องค์วาสิฏฐ์ กรรมการบริหาร

  นางภารดี พูลวรลักษณ์ กรรมการบริหาร

 

 ขอบเขตอำนาจหน้าที่ของคณะกรรมการบริหาร

1. ปฏิบัติงานและดำเนินกิจการของบริษัทตามกฎหมาย วัตถุประสงค์
และข้อบังคับของบริษัทตามที่คณะกรรมการบริษัทมอบหมาย

2.  ปฏิบัติงานและดำเนินกิจการให้เป็นไปตามนโยบายและทิศทางการดำเนินงานของกรรมการบริษัท

3.  ปฏิบัติตามมติที่ประชุมผู้ถือหุ้นด้วยความซื่อสัตย์ สุจริต
    และระมัดระวังรักษาผลประโยชน์ของบริษัท

  4. มีอำนาจพิจารณาอนุมัติการกู้หรือให้กู้ยืมเงิน หรือการขอสินเชื่อใดๆ จากสถาบันการเงิน
  รวมตลอดถึงการเข้าเป็นผู้ค้ำประกัน
  หรือการชำระหรือใช้จ่ายเงินเพื่อธุรกรรมตามปกติธุรกิจของบริษัท เช่น
  การใช้จ่ายเงินเพื่อการลงทุน และเพื่อการดำเนินงานต่างๆ ทั้งนี้
  ภายในวงเงินสำหรับแต่ละรายการไม่เกินกว่า 60 ล้านบาท หรือจำนวนเทียบเท่า

  5. มีอำนาจแต่งตั้ง ถอดถอนเจ้าหน้าที่ของบริษัทในตำแหน่งที่ไม่สูงกว่าตำแหน่งกรรมการผู้จัดการ

  6. มีอำนาจจัดทำ เสนอแนะและกำหนดนโยบายแนวทางธุรกิจ
  และกลยุทธ์ทางธุรกิจของบริษัทต่อคณะกรรมการ

  7. จัดตั้งโครงสร้างองค์กร และการบริหาร และกรรมการบริหาร
  โดยให้ครอบคลุมทุกรายละเอียดของการคัดเลือก การฝึกอบรม การว่าจ้าง
  และการเลิกจ้างของพนักงานของบริษัท

  8. กำหนดแผนธุรกิจ อำนาจการบริหารงาน อนุมัติงบประมาณสำหรับประกอบธุรกิจประจำปี
  และงบประมาณรายจ่ายประจำปี
  และดำเนินการตามแผนทางธุรกิจและกลยุทธ์ทางธุรกิจโดยสอดคล้องกับนโยบาย
  และแนวทางธุรกิจที่ได้แถลงต่อคณะกรรมการ

  การมอบอำนาจดังกล่าวให้แก่คณะกรรมการบริหารนั้น
  กำหนดให้รายการที่กรรมการบริหารหรือบุคคลที่

อาจมีความขัดแย้ง มีส่วนได้เสีย หรืออาจมีความขัดแย้งทางผลประโยชน์อื่นใด
(ตามที่สำนักงานคณะกรรมการกำกับหลักทรัพย์ฯ หรือ กลต. ประกาศกำหนด) กับบริษัทฯ
หรือบริษัทย่อย ให้กรรมการบริหารซึ่งมีส่วนได้เสียในเรื่องใด
ไม่มีสิทธิออกเสียงลงคะแนนในเรื่องนั้น

 คณะกรรมการพิจารณาค่าตอบแทน

ในการประชุมคณะกรรมการ ครั้งที่ 1/2547 เมื่อวันที่ 2 กุมภาพันธ์ 2547 บริษัทฯ
ได้มีมติแต่งตั้งคณะกรรมการพิจารณาค่าตอบแทน ซึ่งประกอบด้วยผู้ทรงคุณวุฒิ จำนวน 3 ท่าน
ดังรายนามต่อไปนี้

นายชัย จรุงธนาภิบาล กรรมการอิสระ

นายวัลลภ ตั้งตรงจิตร กรรมการอิสระ

นายชิว ไฮ เซียน เฮสเตอร์ อาร์เธอร์ กรรมการอิสระ

ขอบเขตอำนาจหน้าที่ของคณะกรรมการพิจารณาค่าตอบแทน

เพื่อพิจารณาถึงความเหมาะสมในการจ่ายค่าตอบแทนให้กับคณะกรรมการ และผู้บริหารของบริษัทฯ
ทั้งในรูปของตัวเงินและผลประโยชน์อื่น ๆ โดยดูถึงความจำเป็น และผลประโยชน์ที่บริษัทฯ จะได้รับ
ทั้งทางด้านบริหารจัดการองค์กร และผลกำไรที่บริษัทฯ จะได้รับ
และการคงไว้ของบุคลากรที่มีคุณค่าต่อบริษัทฯ และนำเสนอต่อที่ประชุมคณะกรรมการบริษัทฯ
เพื่อใช้พิจารณาตัดสินใจ

 คณะผู้บริหาร

 ณ สิ้นปี _2547 บริษัทฯ มีคณะผู้บริหารทั้งหมดจำนวน 8 ท่าน ดังรายนามต่อไปนี้_

  นายวิชา พูลวรลักษณ์ ประธานเจ้าหน้าที่บริหาร

  นายวีรวัฒน์ องค์วาสิฏฐ์ รองประธานเจ้าหน้าที่บริหาร ฝ่ายบริหาร

  นายธนกร ปุลิเวคินทร์ รองประธานเจ้าหน้าที่บริหาร ฝ่ายโปรแกรมภาพยนตร์

  นายไบรอัน ฮอลล์ ประธานเจ้าหน้าที่ฝ่ายปฏิบัติการ

  นายอนวัช องค์วาสิฏฐ์ ผู้อำนวยการอาวุโสฝ่ายการตลาด

  นายฉัฐภูมิ ขันติวิริยะ ผู้อำนวยการอาวุโสฝ่ายบัญชีและการเงิน

  นายธีรชัย ไตรวงศ์วรนาถ ผู้อำนวยการอาวุโสฝ่ายโรงภาพยนตร์

  นายนัยสันต์ จันทรศรี ผู้อำนวยการอาวุโสฝ่ายโบว์ลิ่ง

  หมายเหตุ ตำแหน่งประธานเจ้าหน้าที่บริหารมีอำนาจดำเนินการตามที่คณะกรรมการบริษัทฯ
  หรือคณะกรรมการบริหารได้มอบหมาย
  เสมือนการมอบอำนาจให้ประธานเจ้าหน้าที่บริหารกระทำการแทน

ขอบเขตอำนาจหน้าที่ประธานเจ้าหน้าที่บริหาร

มีอำนาจดำเนินการตามที่คณะกรรมการบริษัทฯ หรือคณะกรรมการบริหารได้มอบหมาย
ซึ่งอยู่ภายใต้กฎระเบียบ และข้อบังคับของบริษัทฯ ทั้งนี้
การมอบอำนาจดังกล่าวต้องไม่มีลักษณะเป็นการมอบอำนาจที่ทำให้ประธานเจ้าหน้าที่บริหาร
สามารถอนุมัติรายการที่ตนหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์ในลักษณะอื่นใด กับบริษัทฯ หรือบริษัทย่อย

ขอบเขตอำนาจหน้าที่ของคณะผู้บริหาร

เพื่อกำหนดเป้าหมายการดำเนินงานให้เป็นไปตามวัตถุประสงค์
นโยบายและแผนงานที่ได้รับมอบหมายจากคณะกรรมการบริหาร รวมถึงการวางแผน
ระบบการดำเนินการ วิธีการดำเนินงาน และวิธีแก้ปัญหาที่อาจเกิดขึ้นจากการดำเนินการนั้นๆ ด้วย

โครงสร้างการบริหารงาน

9.2 การสรรหากรรมการและผู้บริหาร

การคัดเลือกบุคคลที่จะเข้าดำรงตำแหน่งเป็นกรรมการของบริษัทฯ ไม่ได้ผ่านคณะกรรมการสรรหา
วิธีการสรรหากรรมการจะกระทำโดยคณะกรรมการบริษัทฯ
ซึ่งจะเป็นผู้พิจารณาคัดเลือกตามเกณฑ์คุณสมบัติตามมาตรา 68 แห่งพระราชบัญญัติบริษัทมหาชนจำกัด
พ.ศ. 2535 และตามประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง
นอกจากนี้ยังพิจารณาถึงประสบการณ์ ความรู้ และความสามารถ
จากนั้นจึงนำรายชื่อเสนอที่ประชุมผู้ถือหุ้นเพื่อพิจารณาแต่งตั้ง

ในการเลือกตั้งคณะกรรมการของบริษัทฯ จะกระทำโดยที่ประชุมผู้ถือหุ้น
ตามหลักเกณฑ์และวิธีการดังต่อไปนี้

(ก) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(ข) ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม (ก)
เลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(ค)
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

นอกจากนี้ ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3 เป็นอัตรา
โดยให้กรรมการที่อยู่ในตำแหน่งนานที่สุดเป็นผู้ออกจากตำแหน่งก่อน
หรือให้กรรมการที่สมัครใจพิจารณาลาออกจากตำแหน่ง
ถ้าจำนวนกรรมการที่จะออกไม่อาจแบ่งให้ตรงเป็นจำนวนได้ก็ให้ออกโดยจำนวนใกล้เคียงที่สุดกับสัดส่วน
1 ใน 3 กรรมการซึ่งพ้นจากตำแหน่งแล้วอาจได้รับเลือกเข้ารับตำแหน่งอีกก็ได้

กรณีที่ตำแหน่งกรรมการว่างลงเพราะเหตุอื่น นอกจากถึงคราวออกตามวาระ
ให้กรรมการเลือกบุคคลซึ่งมีคุณสมบัติและไม่มีลักษณะต้องห้าม ตามมาตรา 68
แห่งพระราชบัญญัติบริษัทมหาชนจำกัด พ.ศ. 2535
เข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการเหลือน้อยกว่า 2 เดือน
บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการซึ่งตนแทน
และต้องได้รับมติของคณะกรรมการด้วยคะแนนเสียงไม่น้อยกว่า 3 ใน 4 ของกรรมการที่ยังเหลืออยู่

 

9.3 ค่าตอบแทนกรรมการและผู้บริหาร

ค่าตอบแทนที่เป็นตัวเงิน

1.  กรรมการบริษัท

ณ สิ้นปี 2547 ที่ผ่านมาบริษัทจ่ายค่าตอบแทนแก่คณะกรรมการบริษัทรวม 10 ท่านเป็นจำนวนเงิน
1.63 ล้านบาท โดยเป็นค่าตอบแทนในรูปของเบี้ยประชุมและค่าบำเหน็จ

  ค่าตอบแทนกรรมการบริษัทฯ ประจำปี 2547 แยกตามรายบุคคล ดังนี้

  --------------------------------- -------------------------------------
  รายชื่อกรรมการ                      เบี้ยประชุม และค่าบำเหน็จ (บาท)

  นายสมใจนึก เองตระกูล*               40,000

  นายวิชา พูลวรลักษณ์                   160,000

  นางภารดี พูลวรลักษณ์                  160,000

  นางทศพร อังสุวรังษี**                 120,000

  นายวีรวัฒน์ องค์วาสิฎฐ์                 160,000

  นายวัลลภ ตั้งตรงจิตร                  160,000

  นายชัย จรุงธนาภิบาล                  190,000

  นายเฮสเตอร์ ชิว                     160,000

  นายไบรอัน ฮอลล์***                  160,000

  ธนกร ปุลิเวคินทร์***                  160,000

  ดร. วัชระ พรรณเชษฐ์                 160,000
  --------------------------------- -------------------------------------

*ดำรงตำแหน่งประธานกรรมการ ตั้งแต่วันที่ 1 ตุลาคม 2547 ตามมติที่ประชุมคณะกรรมการ ครั้งที่
7/2547

**ลาออกจากการดำรงตำแหน่งกรรมการ ตั้งแต่วันที่ 30 กันยายน 2547
ตามมติที่ประชุมคณะกรรมการ ครั้งที่ 7/2547

*** ดำรงตำแหน่งกรรมการ ตั้งแต่วันที่ 22 เมษายน 2547 _ ตามมติที่ประชุมใหญ่สามัญผู้ถือหุ้น
ครั้งที่ 3/2547

กรรมการบริหารและผู้บริหารของบริษัท

ณ สิ้นปี 2547 ที่ผ่านมา บริษัทจ่ายค่าตอบแทนแก่กรรมการบริหาร และผู้บริหาร
เป็นค่าตอบแทนในรูปของ เงินเดือน โบนัส ค่ายานพาหนะ และโทรศัพท์มือถือ

  ---------------- ------------ ----------------- -------------------------
  รายการ           ปี 2547                         

                   จำนวน(ท่าน)   จำนวนเงิน (ล้านบาท) รายละเอียดค่าตอบแทน

  กรรมการบริหาร     3            0                 -

  ผู้บริหาร¹          7            15.25             เงินเดือนและโบนัส
                                                  ค่ายานพาหนะและโทรศัพท์มือถือ
  ---------------- ------------ ----------------- -------------------------

  หมายเหตุ 1. ในส่วนของผู้บริหารรวม 7 ท่านจำนวน 15.25 ล้านบาทไม่รวมในส่วนของคุณวิชา
  พูลวรลักษณ์ ซึ่งจะได้รับค่าตอบแทนจากบริษัท เวล แอด จำกัด

ค่าตอบแทนอื่น

 ใบสำคัญแสดงสิทธิในการซื้อหุ้นสามัญของบริษัทฯ (ESOP-W1) ได้จัดสรรให้กรรมการและผู้บริหารของบริษัทฯ ดังนี้

  -------------------- -------------------------- ------------- -------------
  รายชื่อ                ตำแหน่ง                     จำนวนหุ้น (ล้าน) สัดส่วน

  คุณวิชา พูลวรลักษณ์       ประธานกรรมการ              4.5           23.08%

  คุณธนกร ปุลิเวคินทร์      รองกรรมการผู้จัดการ           2.1           10.77%

  คุณชัย จรุงธนาภิบาล      กรรมการอิสระ                0.95          4.36%

  คุณวีรวัฒน์ องค์วาสิฏฐ์     กรรมการบริหาร               0.75          3.85%

  คุณภารดี พูลวรลักษณ์      กรรมการบริหาร               0.50          2.56%

  คุณทศพร อังสุวรังสี       กรรมการบริหาร               0.50          2.56%

  คุณวัลลภ ตั้งตรงจิตร      กรรมการอิสระ                0.50          2.56%

  คุณเฮสเตอร์ ชิว         กรรมการอิสระ                0.5           2.56%

  คุณอนวัช องค์วาสิฏฐ์      ผู้อำนวยการอาวุโสฝ่ายการตลาด   1.5           7.69%

  คุณฉัฐภูมิ ขันติวิริยะ       ผู้อำนวยการอาวุโสฝ่ายการเงิน    1.15          5.90%
  -------------------- -------------------------- ------------- -------------

ใบสำคัญแสดงสิทธิในการซื้อหุ้นสามัญของบริษัทฯ (ESOP-W2)
ได้จัดสรรให้กรรมการและผู้บริหารของบริษัทฯ ดังนี้

  -------------------- ---------------------- ------------- -------------
  รายชื่อ                ตำแหน่ง                 จำนวนหุ้น (ล้าน) สัดส่วน

  ดร.วัชระ พรรณเชษฐ์     กรรมการ                0.5           14.29%

  คุณไบรอัน ฮอล์ล         กรรมการ                3.0           85.71%
  -------------------- ---------------------- ------------- -------------

9.4 การกำกับดูแลกิจการ

หลักการกำกับดูแลกิจการที่ดีของบริษัทฯ มุ่งเน้นให้บุคลากรทุกระดับ ตั้งแต่ ประธานกรรมการ
กรรมการ ผู้บริหาร จนถึงพนักงานทุกระดับชั้น ได้ยึดถือปฏิบัติ
โดยให้เห็นความสำคัญและประโยชน์ของการมีบรรษัทภิบาลที่ดี
เพื่อให้การดำเนินงานของบริษัทฯเป็นไปอย่างโปร่งใส ซื่อสัตย์
เป็นที่พอใจแก่ลูกค้าและเป็นที่น่าเชื่อถือของนักลงทุนทั้งในและต่างประเทศ โดยเฉพาะอย่างยิ่ง
ความโปร่งใสของรายการที่อาจเกิดความขัดแย้งทางผลประโยชน์
ดังนั้นบริษัทฯจึงได้กำหนดเป้าหมายหลักในการที่จะเป็นบริษัทฯที่มีบรรษัทภิบาลที่ดี
เพราะบริษัทฯเชื่อว่า การกำกับกิจการที่ดี เป็นหัวใจสำคัญในการบรรลุเป้าหมายทั้งหมดของบริษัทฯ
รวมทั้งการเพิ่มมูลค่าหุ้นสูงสุดให้แก่ผู้ถือหุ้นและผู้มีผลประโยชน์ร่วม (Stakeholders) ในทุกด้าน

ผู้ถือหุ้น : สิทธิและความเท่าเทียม

บริษัทฯได้มีการจัดประชุมผู้ถือหุ้นตามเกณฑ์และตามที่กฎหมายกำหนด โดยในปี 2547 บริษัทฯ
จัดให้มีการประชุมสามัญผู้ถือหุ้นประจำปี 1 ครั้ง และการประชุมวิสามัญผู้ถือหุ้นอีก 2 ครั้ง
โดยบริษัทฯได้ส่งหนังสือเชิญประชุมแก่ผู้ถือหุ้นพร้อมทั้งระเบียบวาระการประชุมล่วงหน้าให้ผู้ถือหุ้นอย่างครบถ้วนชัดเจน
อย่างน้อย 14 วันทุกครั้ง เพื่อให้ผู้ถือหุ้นได้ทำความเข้าใจอย่างรอบคอบ เพื่อสิทธิประโยชน์
และวิจารณญาณที่เหมาะสมในการออกเสียง แล้วได้บันทึกรายงานการประชุมอย่างครบถ้วนสมบูรณ์
บริษัทฯยังได้เสนอทางเลือกให้แก่ผู้ถือหุ้นในการมอบฉันทะให้กรรมการอิสระเป็นผู้รับมอบอำนาจเข้าประชุมแทนในกรณีที่ผู้ถือหุ้นไม่สามารถเข้าร่วมประชุมได้
นอกจากนั้น คณะกรรมการได้ให้ความสำคัญต่อการเปิดเผยข้อมูลที่ถูกต้อง ครบถ้วน
โปร่งใสและทั่วถึง ทั้งข้อมูลทางการเงิน ข้อมูลทั่วไป
และข้อมูลสำคัญที่มีผลกระทบต่อราคาหลักทรัพย์ของบริษัทฯ
โดยเผยแพร่ข้อมูลข่าวสารดังกล่าวให้ผู้ลงทุนและผู้ที่เกี่ยวข้องได้รับทราบ
โดยผ่านช่องทางและสื่อการเผยแพร่ข้อมูลต่างๆ ของตลาดหลักทรัพย์ และทางเว็บไซต์ของบริษัทฯที่
www.majorcineplex.com และบริษัทฯยังมีหน่วยงานนักลงทุนสัมพันธ์ (Investor Relations)
เป็นศูนย์ให้บริการข้อมูล ข่าวสาร และกิจกรรมต่างๆ ของบริษัทฯแก่นักผู้ลงทุน
โดยสามารถติดต่อได้ที่ โทร 0-2511-5427 ถึง 36 ต่อ 873, 829 หรือ Email Address ที่
ir@majorcineplex.com

ภาวะผู้นำ วิสัยทัศน์ และจริยธรรมธุรกิจ

คณะกรรมการและผู้บริหารของบริษัทฯประกอบด้วยผู้ทรงคุณวุฒิ ที่มีจริยธรรม ความรู้ ประสบการณ์
และความชำนาญในการดำเนินธุรกิจหลายด้าน
ได้ร่วมกันกำหนดนโยบายและทิศทางการดำเนินธุรกิจของบริษัทฯ
แล้วกำกับดูแลฝ่ายจัดการให้ดำเนินการเพื่อบรรลุผลตามนโยบายอย่างมีประสิทธิภาพและประสิทธิผล
เพื่อเพิ่มมูลค่าทางเศรษฐกิจสูงสุดให้แก่กิจการ และความมั่งคั่งสูงสุดให้แก่ผู้ถือหุ้น
ทั้งยังมีการทบทวนนโยบายการกำกับดูแลกิจการที่ดีของบริษัทฯ
อีกทั้งคณะกรรมการตรวจสอบได้มอบหมายให้หน่วยงานตรวจสอบภายใน จัดระเบียบ
ระบบการปฏิบัติหน้าที่ การบริหารจัดการทรัพยากรของบริษัทฯรวมทั้งบทลงโทษ
เพื่อให้กรรมการและพนักงานยึดถือ
เป็นแนวทางสำหรับปฏิบัติภารกิจหรือหน้าที่ด้วยความซื่อสัตย์สุจริตต่อไป

การถ่วงดุลของกรรมการที่ไม่เป็นผู้บริหาร และคณะอนุกรรมการ

คณะกรรมการของบริษัทฯ มีทั้งหมด 10 ท่าน ประธานกรรมการบริษัทฯ มาจากบุคคลภายนอก
โดยแบ่งเป็นกรรมการที่เป็นผู้บริหาร 5 ท่าน และ กรรมการอิสระที่เป็นบุคคลภายนอกบริษัทฯ 3
ท่าน ซึ่งดำรงตำแหน่งเป็นกรรมการตรวจสอบของบริษัทฯ ด้วย
นอกจากนี้คณะกรรมการได้มีมติแต่งตั้งคณะอนุกรรมการต่างๆ อีก 5
ชุดเพื่อช่วยในการกำกับดูแลกิจการที่ดี
โครงสร้างองค์กรของบริษัทฯในส่วนของคณะกรรมการประกอบด้วย คณะกรรมการบริษัทฯ
คณะกรรมการตรวจสอบ คณะกรรมการบริหาร คณะกรรมการพิจารณาค่าตอบแทน และคณะผู้บริหาร

ความขัดแย้งของผลประโยชน์

รายการระหว่างกันของบริษัทฯ กับบริษัทในเครือ รวมทั้งของบริษัทฯ กับผู้มีผลประโยชน์ร่วม
จะต้องผ่านขั้นตอนการพิจารณาอนุมัติอย่างถูกต้องชัดเจน
โดยใช้โครงสร้างราคาและเงื่อนไขเช่นเดียวกับคู่ค้ารายอื่นๆ
โดยคณะกรรมการตรวจสอบจะพิจารณาว่าเป็นรายการปกติทางการค้าทั่วไปหรือไม่
หากเป็นรายการระหว่างกันที่มีนัยสำคัญ คณะกรรมการตรวจสอบ หน่วยงานตรวจสอบภายใน
และผู้สอบบัญชีรับอนุญาตจะพิจารณาให้ดำเนินการผ่านขั้นตอนการอนุมัติตามกฎเกณฑ์ที่กำหนดโดยคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย แล้วเปิดเผยในหมายเหตุประกอบงบการเงิน
จดหมายจากบริษัทฯแจ้งต่อ ตลาดหลักทรัพย์ และ กลต.
นอกจากนี้คณะกรรมการได้กำหนดให้มีการรายงานการถือครองหลักทรัพย์ของกรรมการบริษัทฯ
และฝ่ายจัดการอย่างสม่ำเสมอ

ค่าตอบแทนของกรรมการและผู้บริหาร

ในการประชุมคณะกรรมการบริษัทฯ ครั้งที่ 1/2547
คณะกรรมการได้มีมติให้แต่งตั้งคณะกรรมการพิจารณาค่าตอบแทนจำนวน 3 ท่าน
มีวาระในการดำรงตำแหน่ง คราวละ 1 ปี
เป็นผู้พิจารณาถึงความเหมาะสมในการจ่ายค่าตอบแทนให้กับคณะกรรมการและผู้บริหารของบริษัทฯ
ทั้งในรูปของตัวเงินและผลประโยชน์อื่น โดยพิจารณาถึงความจำเป็น เหมาะสม
และประโยชน์ที่บริษัทฯจะได้รับ ทั้งทางด้านการจัดการองค์กร
ผลการดำเนินงานในรอบระยะเวลาที่ผ่านมา และการรักษาไว้ซึ่งบุคลากรที่มีคุณค่าต่อบริษัทฯ

ความสัมพันธ์กับผู้ถือหุ้น และนักลงทุนทั่วไป

บริษัทฯได้จัดให้มีหน่วยงานนักลงทุนสัมพันธ์เพื่อเป็นศูนย์กลางในการติดต่อระหว่างบริษัทฯ และผู้ถือหุ้น
นัก

ลงทุนเพื่อให้การเปิดเผยข้อมูล รวมทั้งข่าวสารกิจกรรมต่างๆ เกี่ยวกับบริษัทฯ มีความถูกต้อง
ชัดเจน ครบถ้วน และทั่วถึง

9.5 การดูแลเรื่องการใช้ข้อมูลภายใน

บริษัทมีนโยบายและวิธีการในการดูแลผู้บริหารในการนำข้อมูลภายในของบริษัทไปใช้เพื่อประโยชน์ส่วนตน
เพื่อให้เป็นตามหลักการกำกับดูแลกิจการที่ดี ดังนี้

1. บริษัทได้ให้ความรู้และความเข้าใจแก่ผู้บริหารในระดับต่างๆ
เกี่ยวกับภาระหน้าที่ของผู้บริหารในการรายงานการถือหลักทรัพย์ ของตนเอง คู่สมรส
และบุตรที่ยังไม่บรรลุนิติภาวะ ตลอดจนรายงานการเปลี่ยนแปลงการถือหลักทรัพย์ของบริษัท
ต่อสำนักงานคณะกรรมการกำกับหลักทรัพย์และตลาดหลักทรัพย์ ตามมาตรา 59
และบทกำหนดโทษตามมาตรา 275 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
และตามข้อกำหนดของตลาดหลักทรัพย์แห่งประเทศไทย

2.
บริษัทได้กำหนดในข้อบังคับเกี่ยวกับการทำงานของพนักงานสำหรับการไม่เปิดเผยหรือใช้ประโยชน์จากข่าวสารใดๆ
ที่เป็นความลับของบริษัท การระมัดระวังรักษาข้อมูลให้เป็นความลับ
และการไม่ใช้ตำแหน่งหน้าที่ในบริษัทหรือข้อมูลที่ได้รับระหว่างการปฏิบัติงานในบริษัทไปแสวงหาผลประโยชน์ในทางมิชอบหรือทำให้ประโยชน์ของบริษัทลดลง
โดยบริษัทจะใช้บทลงโทษสูงสุดหากพบว่าผู้บริหารได้ใช้ข้อมูลภายในหรือมีความประพฤติที่ส่อไปในทางที่จะทำให้บริษัทได้รับความเสื่อมเสียเสียหาย

3. บริษัทฯ มีนโยบายห้ามกรรมการและผู้บริหารใช้ข้อมูลภายในที่มีสาระสำคัญของบริษัทฯ
ซึ่งยังไม่ได้เปิดเผยต่อสาธารณชนเพื่อประโยชน์ของตนเองหรือผู้อื่น
ซึ่งรวมถึงการซื้อขายหลักทรัพย์ของบริษัทฯ โดยกรรมการ
ผู้บริหารและพนักงานซึ่งอยู่ในหน่วยงานที่ทราบข้อมูลภายใน
ควรหลีกเลี่ยงหรืองดการซื้อขายหลักทรัพย์ของบริษัทฯ ในช่วงระยะเวลา 1 เดือน
ก่อนการเปิดเผยงบการเงินให้แก่สาธารณชน

6.  สิทธิของผู้มีส่วนได้ส่วนเสียกลุ่มต่าง ๆ และการขัดแย้งทางผลประโยชน์

บริษัทฯให้ความสำคัญในสิทธิของผู้มีส่วนได้ส่วนเสียกับบริษัทฯทุกกลุ่ม
ได้กำหนดเป็นนโยบายและขั้นตอนการอนุมัติรายการที่เกี่ยวโยงกันไว้อย่างชัดเจน
เป็นลายลักษณ์อักษร เพื่อป้องกันความขัดแย้งทางผลประโยชน์

ผู้ถือหุ้นและนักลงทุนทั่วไป ต้องได้รับผลตอบแทนที่เหมาะสม เท่าเทียมกัน
รวมถึงการใช้สิทธิออกเสียงหรือการซักถามในที่ประชุมผู้ถือหุ้น และต้องได้รับข้อมูลข่าวสาร
ผลประกอบการรายไตรมาส กิจกรรมต่างๆ ของบริษัทฯอย่างถูกต้อง ชัดเจน ครบถ้วน นอกจากนี้
บริษัทฯยังมีการพบปะนักลงทุนทั้งในและต่างประเทศ เป็นประจำอย่างสม่ำเสมอ
รวมทั้งได้เข้าร่วมงานสัมมนา นิทรรศการต่างๆ
เพื่อเผยแพร่ข้อมูลของบริษัทฯให้กว้างขวางมากขึ้นด้วย

คู่ค้า บริษัทฯปฏิบัติต่อคู่ค้าทุกราย ตามเงื่อนไขทางการค้าที่ได้ตกลงกันไว้แล้ว

เจ้าหนี้ บริษัทฯปฏิบัติตามเงื่อนไขตามที่ได้ตกลงกันไว้ทุกประการ

ลูกค้า บริษัทฯเอาใจใส่ต่อลูกค้าในทุกระดับ
มีกล่องรับความคิดเห็นให้ลูกค้าเสนอความคิดเห็นต่อบริการที่ได้รับ
เพื่อบริษัทฯจะได้นำมาพิจารณาปรับปรุงการปฏิบัติงาน เพื่อให้ลูกค้าได้รับการบริการที่ประทับใจ
และมีความพึงพอใจสูงสุด

คู่แข่ง บริษัทฯมีนโยบายเสรีทางการค้า ไม่เอาความเป็นผู้นำตลาด (ส่วนแบ่งตลาดมากที่สุด)
มาบีบคู่แข่งให้เกิดการได้เปรียบเสียเปรียบ บริษัทฯเชื่อว่าการมีคู่แข่งเป็นเรื่องดี
เพราะจะทำให้เกิดการพัฒนาทั้งมาตรฐานการบริการ และนวัตกรรมใหม่ๆ เพื่อเสนอต่อลูกค้า

บุคลากร บริษัทฯจัดทำแผนพัฒนาบุคลากรภายในที่ชัดเจน ส่งเสริมให้พนักงานทุกระดับชั้น
ตั้งแต่ระดับพนักงานจนถึงผู้บริหารระดับสูง ให้ได้รับการฝึกฝนอบรม
เพื่อพัฒนาให้มีความรู้ความสามารถทั้งทางทฤษฎีและปฏิบัติ
เพื่อให้เกิดทักษะในการทำงานที่มีประสิทธิภาพ รวมทั้งการจ้างงานในเงื่อนไขที่ยุติธรรม
เหมาะสมกับสภาวะตลาดและสอดคล้องกับกฎหมายแรงงาน

ผู้มีความสัมพันธ์ทางธุรกิจ บริษัทฯเน้นการสร้างความสัมพันธ์ที่จะก่อให้เกิดประโยชน์สูงสุดร่วมกัน
และดำเนินการอย่างโปร่งใสทั้งกับชุมชน ผู้รับจ้าง และผู้ร่วมทุนทุกราย
ภายใต้หลักการกำกับดูแลกิจการที่ดี

ผู้มีส่วนได้เสียทางธุรกิจ
บริษัทฯได้กำหนดนโยบายและขั้นตอนการอนุมัติรายการที่เกี่ยวโยงกันไว้อย่างชัดเจน
เป็นลายลักษณ์อักษร เพื่อป้องกันความขัดแย้งทางผลประโยชน์ที่อาจเกิดขึ้นได้

ชุมชน บริษัทฯถือว่าชุมชนเป็นส่วนหนึ่งที่บริษัทฯต้องดูแลและอำนวยความสะดวก
บริษัทฯจึงมีกิจกรรมต่าง ๆ เพื่อชุมชนอย่างสม่ำเสมอ เช่น ร่วมกับ กทม.
เพื่ออำนวยความสะดวกคนในชุมชนที่โดยสารรถไฟใต้ดิน โดยสามารถนำรถมาจอดได้ที่บริษัทฯ
เพื่อรณรงค์ให้ใช้ระบบขนส่งมวลชน การจัดฉายภาพยนตร์ โดราเอมอน รอบการกุศล
สำหรับเด็กด้อยโอกาสมูลนิธิปากเกร็ด เป็นต้น

ทั้งนี้บริษัทฯ จะปฏิบัติตามข้อกำหนดของกฎหมาย และกฎระเบียบต่างๆ
ที่เกี่ยวข้องเพื่อสิทธิของผู้มีส่วนได้ส่วนเสียเหล่านี้ได้รับการดูแลอย่างดี

9.7 บุคลากร

จำนวนพนักงานทั้งหมดของบริษัทฯ และบริษัทย่อย ณ วันที่ 31 ธันวาคม 2547
โดยแบ่งแยกตามสายธุรกิจ มีรายละเอียดดังต่อไปนี้

  ----------------------------------- -----------------------------------
  สายธุรกิจหลัก                          จำนวนพนักงาน

  สำนักงานใหญ่                          359

  โรงภาพยนตร์                          1,643

  โบว์ลิ่ง                               593

  ให้เช่าพื้นที่                            154

  โฆษณา                               19

  จัดจำหน่ายภาพยนตร์                     43

  รวมจำนวนพนักงาน                      2,811
  ----------------------------------- -----------------------------------

ผลตอบแทนรวมของพนักงาน ประจำปี 2547 มีจำนวนเงินรวม 353.96 ล้านบาท
โดยเป็นผลตอบแทนในรูปของเงินเดือน ค่าล่วงเวลา ค่าสวัสดิการ โบนัสประจำปี
และเงินสบทบกองทุนเลี้ยงชีพ

บริษัทฯ ไม่มีข้อพิพาทด้านแรงงานที่สำคัญใดๆ ในระยะเวลานับแต่ก่อตั้งกิจการมา

นโยบายในการพัฒนาพนักงาน

บริษัทฯ มีนโยบายในการจัดทำแผนพัฒนาบุคลากรภายในที่ชัดเจน ซึ่งบริษัทตระหนักดีว่าองค์จะดีได้
ก็ต้องมีบุคลากรที่มีคุณภาพ
ดังนั้นเพื่อให้เกิดประสิทธิภาพทางบริษัทจึงมีนโยบายส่งเสริมให้พนักงานทุกระดับชั้น
ตั้งแต่ระดับพนักงานจนถึงผู้บริหารระดับสูง ได้รับการพัฒนาให้มีความรู้ความสามารถทั้งด้านทฤษฎี
และควบคู่ไปกับการปฏิบัติงานจริง
อย่างต่อเนื่องตลอดเวลาเพื่อให้เกิดทักษะในการทำงานที่มีประสิทธิภาพ
โดยบริษัทมีสายงานทางด้านการฝึกอบรมเพื่อพัฒนาความรู้และทักษะเฉพาะด้านจากคำแนะนำของผู้ที่มีประสบการณ์ในแต่ละสายงาน
และนอกจากนี้บริษัทยังส่งเสริมให้บุคลากรได้เข้าร่วมการอบรมสัมมนาตามสายงานที่เกี่ยวข้องอย่างสม่ำเสมอทั้งในและนอกสถานที่